Tihi Don

**Tihi Don** () je roman Mihaila Šolohova, iz četiri toma, koji je prvo izdat u listu *-{Oktяbrь}-* u razoblju između 1928. i 1940. godine.

## O romanu
*Tihi Don* je jedno od najmonumentalnijih dela svetske literature i ne može se podvesti pod jedan žanr. To je pre svega istorijski roman, koji prikazuje rusko društvo u jednom od najvažnijih trenutaka u istoriji Rusije — u vreme Revolucije 1917., a i politički jer se bavi političkim previranjima i sukobima između monarhista i komunista. Najveći deo knjige posvećen je opisivanju Istočnog fronta na kraju Prvog svetskog rata i građanskog rata 1917, kao i mukotrpnom životu donskih kozaka te se može smatrati ratnim i socijalnim romanom. Strasti i emocionalna preživljavanja glavnih junaka do tančina su opisana, pa je *Tihi Don* dobio i psihološku notu. Kao glavni lajtmotiv romana, ističe se nekonvencionalna veza između Grigorija Melehova i Aksinje, što romanu daje ljubavni karakter. Na kraju, sam naziv dela nagoveštava da pisac posebnu pažnju posvećuje opisima prirode – tihog Dona i mirne stepe, ravnodušnih nad teškom kozačkom sudbinom.

## Likovi
* Grigorije *Griška* Melehov —— mlađi sin Panteleja Melehova. Oženjen Natalijom, ali u vezi sa Aksinjom. Jedan od najpoželjnijih momaka u selu, kako zbog svog *turskog* izgleda, tako i zbog slobodnog i veselog karaktera. Grigorije odlazi u rat gde dobija nekoliko ordena svetog Đorđa. Ipak, njegova uverenja duboko su poljuljana i on počinje da se pita za čije se to interese kozaci i Rusi bore...
* Aksinja —— žena Stepana Astahova, ali ljubavnica Grigorija Melehova. Ona i Griška su počeli da se viđaju kada je on bio momak u dvadesetim, a ona već zrela žena. Ipak, *Ksjuša* je dugo ostala privlačna, a njena putenost donela joj je mnoge nesreće u životu. Kada sa Grigorijem pobegne u Jagodno, od lakomislene seljanke postaje samopouzdana domaćica gazdinstva i ljubavnica gazdinog sina.
* Petar Melehov —— Grigorijev stariji brat, plav kozak na kome se uopšte ne vidi njegovo tursko poreklo. Naročito se ističe u vojsci, gde dobija nekoliko unapređenja. Petar je dobrodušan, miran i odan porodici, i čest posrednik u napetim odnosima između oca i brata.
* Natalija —— Grigorijeva žena, kćerka bogatog Mirona Grigorijeviča. Njihov brak je od početka bio nesrećan, a kada Griška ode Aksinji, Natalija postaje toliko očajna da pokušava samoubistvo.
* Darja Aleksandrovna —— Petrova žena, pohotna i lukava *soldatuša*. Soldatuše su bile žene koje nisu čekale da im se muževi vrate iz rata kako bi imale odnose. Kada joj svekar pripreti i izbije je zbog njenog sramnog ponašanja, ona mu odgovara: *Ako već ne možeš ti, ima ko može.*
* Jevgenije Listnicki —— sin jedinac starog generala Listnickog. Odan caru, on se teško bori sa neminovnim padom monarhije, i postaje hladna i nezadovoljna osoba.
* Dunjaška —— mlađa sestra braće Melehov, jedna od najvećih lepotica u selu.
* Stepan Astahov —— Aksinjin muž.
* Miška Koršunov —— Natalijin brat.
* Mohov —— seoski trgovac i lihvar.
* Miška Koševoj —— mladi komunista i momak koga je volela Dunjaška.
* Lukinična, Ilinična, Miron Grigorijevič i Pantelej Melehov —— glave porodica Melehov i Grigorijevič
* Lukerja, Tihon, Saška — sluge starog Listnickog
* Anikuška, Hristonja, braća Šamili, Ivan Tomilin, Ivan Aleksejevič, Fedot Bodovskov — kozaci
* Bunčuk — komunista koji je bio zadužen da *preobrati* pukove
* Lavr Kornilov — glavnokomandujući
* Kaledin, Lukomski, Lagutin — generali i oficiri

## Prijem
Tihi Don je jedan od najčitanijih romana ruske i svetske književnosti. Šolohov je za njega dobio nagradu *Staljin* i Nobelovu nagradu za književnost. Godine 2006. roman je ekranizovan je tv–seriju, a u ulozi Grigorija bio je Rupert Everet. Ipak, postojale se klevete da je Šolohov bio *premlad i nezreo da napiše takvo delo*. Najglasniji među zagovaračima te teorije bio je znameniti ruski književnik Aleksandar Solženjicin. Kada mu je mladi pisac poslao originalni rukopis da se sam uveri, Solženjicin je rekao da nema vremena i bio jedini koji mu se nije izvinio.

## Vanjske veze
* Электронная версия книги 1, 2
* Электронная версия книги 3, 4
* Михаил Шолохов и проблема авторства романа «Тихий Дон»
* Электронная версия книги «Тихий Дон»: судьба и правда великого романа. Автор Кузнецов Ф. Ф.
* Роман «Тихий Дон» как энциклопедия. Антропология Донских казаков